CELEX: 62014CN0136
Language: fi
Date: 2014-03-21 00:00:00
Title: Asia C-136/14: Kanne 21.3.2014 – Euroopan parlamentti v. Euroopan unionin neuvosto

10.6.2014   
            
            
               FI
            
            
               Euroopan unionin virallinen lehti
            
            
               C 175/27
            
         Kanne 21.3.2014 – Euroopan parlamentti v. Euroopan unionin neuvosto
   (Asia C-136/14)
   2014/C 175/34
   Oikeudenkäyntikieli: ranska
   
      Asianosaiset
   
   
      Kantaja: Euroopan parlamentti (asiamiehet: J. Rodrigues ja L. Visaggio)
   
      Vastaaja: Euroopan unionin neuvosto
   
      Vaatimukset
   
   
               —
            
            
               neuvoston direktiivien 91/271/ETY ja 1999/74/EY sekä Euroopan parlamentin ja neuvoston direktiivien 2000/60/EY, 2006/7/EY, 2006/25/EY ja 2011/24/EU muuttamisesta sen johdosta, että Mayotten asema Euroopan unioniin nähden muuttuu, 17.12.2013 annettu neuvoston direktiivi 2013/64/EU (1) on kumottava
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan parlamentti vaatii kumottavaksi direktiivin 2013/64/EU, jonka neuvosto on antanut käyttämällä sen oikeusperustana SEUT 349 artiklaa.
   Parlamentin mukaan neuvoston tekemä oikeusperustan valinta on virheellinen, koska riidanalaisen direktiivin kohteena olevat toimenpiteet kuuluvat eri yhteisiin politiikkoihin perustuvaan unionin toimivaltaan. Toimenpiteet olisi siis pitänyt toteuttaa ympäristöä, maataloutta, sosiaalipolitiikkaa ja kansanterveyttä koskevien alakohtaisten oikeusperustojen nojalla eli SEUT 43 artiklan 2 kohdan, SEUT 114 artiklan, SEUT 153 artiklan 2 kohdan, SEUT 168 artiklan sekä SEUT 192 artiklan 1 kohdan nojalla eikä SEUT 349 artiklan nojalla.
   Parlamentti katsoo, että toimenpiteitä, joilla ei ole tarkoitus vastata unionin syrjäisimpiin alueisiin kuuluvan alueen kohtaamiin taloudellisiin tai sosiaalisiin vaikeuksiin poikkeamalla unionin oikeuden kattavasta soveltamisesta kyseisellä alueella, ei voida perustaa pätevästi SEUT 349 artiklasta koostuvaan oikeusperustaan. Niinpä tämän artiklan soveltamisalaan eivät kuulu toimenpiteet, joilla on ainoastaan tarkoitus siirtää tuonnemmaksi tiettyjen unionin oikeuden määräysten ja säännösten soveltamista unionin syrjäisimpiin alueisiin kuuluvaan alueeseen.
   
      (1)  EUVL L 353, s. 8